Document ID: 31986D0414

KOMISSION PÄÄTÖS,
tehty 31 päivänä heinäkuuta 1986,
luettelosta Argentiinan laitoksista, joista lihavalmisteiden tuonti yhteisöön sallitaan (86/414/ETY)
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon terveyttä koskevista kysymyksistä yhteisön sisäisessä lihavalmisteiden kaupassa 21 päivänä joulukuuta 1976 annetun neuvoston direktiivin 77/99/ETY (), sellaisena kuin se on viimeksi muutettuna asetuksella (ETY) N:o 3768/85 (), ja erityisesti sen 17 artiklan 1 kohdan,
sekä katsoo, että
direktiivin 77/99/ETY 17 artiklan 1 kohdan mukaisesti olisi vahvistettava luettelot kolmansien maiden laitoksista, joista lihavalmisteiden tuonti yhteisöön sallitaan; näiden laitosten on täytettävä mainitun direktiivin liitteessä tarkoitetut edellytykset,
Argentiina on toimittanut luettelon laitoksista, jotka saavat viedä yhteisöön naudanlihasäilykkeitä, joille on tehty täydellinen lämpökäsittely, ja vähintään 80 oC:n sisälämpötilassa lämpökäsiteltyä jäädytettyä kypsennettyä naudanlihaa,
joissakin näistä laitoksista, joissa on suoritettu paikalla tehtävä yhteisön tarkastus, on riittävä hygienian taso, ja ne voidaan siten hyväksyä direktiivin 77/99/ETY 17 artiklan 1 kohdan mukaisesti vahvistettuun alkuluetteloon laitoksista, joista lihavalmisteiden tuonti voidaan sallia,
muiden Argentiinan ehdottamien laitosten tilanne on tutkittava uudelleen lisätietojen perusteella niiden hygienian tasosta ja kyvystä mukautua nopeasti yhteisön lainsäädäntöön,
näille laitoksille voidaan antaa mahdollisuus väliaikaisesti jatkaa lihavalmisteiden vientiä kyseiset laitokset hyväksyviin jäsenvaltioihin, jotta käynnissä oleva kauppa ei keskeytyisi äkillisesti,
tämän vuoksi tämä päätös olisi otettava uudelleen tarkasteltavaksi ja tarvittaessa muutettava asiassa tehtyjen aloitteiden ja toteutuneiden parannusten mukaan,
tämä päätös perustuu tällä hetkellä voimassa olevaan kolmansista maista tulevaan tuontiin sovellettavaan yhteisön lainsäädäntöön; tämän vuoksi päätös olisi otettava uudelleen tarkasteltavaksi heti, kun kyseistä lainsäädäntöä muutetaan tai täydennetään,
lisäksi direktiivin 77/99/ETY 17 artiklan 1 kohdan mukaan säännökset, joita jäsenvaltiot toisaalla soveltavat lihavalmisteiden tuontiin kolmansista maista, eivät saa olla edullisempia kuin yhteisön sisäistä kauppaa koskevat säännökset; tässä yhteydessä olisi palautettava mieleen, että tämän päätöksen liitteenä olevassa luettelossa mainituista laitoksista tulevien lihavalmisteiden tuontiin sovelletaan edelleen muuta eläinlääkintäalan lainsäädäntöä, erityisesti eläinten terveyttä koskevaa, sekä perustamissopimuksen yleisiä määräyksiä, ja
tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
1. Jäsenvaltiot voivat sallia lihavalmisteiden tuonnin Argentiinasta ainoastaan liitteessä mainituista laitoksista ja kyseisen liitteen mukaisesti.
2. Jäsenvaltiot voivat kuitenkin 28 päivään helmikuuta 1987 asti sallia lihavalmisteiden tuonnin laitoksista, joita ei mainita liitteessä mutta jotka Argentiinan viranomaiset ovat tunnustaneet ja joita ne ovat virallisesti ehdottaneet 24 päivänä helmikuuta 1986, jollei kyseisten laitosten osalta päätetä toisin ennen 1 päivää maaliskuuta 1987.
Komissio toimittaa näiden laitosten luettelon tiedoksi jäsenvaltioille.
3. Edellä 1 kohdassa tarkoitetut lihavalmisteet on valmistettava neuvoston direktiivien 64/433/ETY () ja 72/462/ETY () mukaisesti hyväksytyistä laitoksista peräisin olevasta tuoreesta lihasta.
4. Edellä 1 kohdassa tarkoitetuista laitoksista tulevaan tuontiin sovelletaan edelleen muita eläinlääkintäalan säännöksiä erityisesti siltä osin kuin on kyse eläinten terveydestä.
2 artikla
Tätä päätöstä sovelletaan 1 päivästä elokuuta 1986.
3 artikla
Tämä päätös otetaan uudelleen tarkasteltavaksi ja muutetaan mahdollisesti ennen 1 päivää maaliskuuta 1987.
4 artikla
Tämä päätös on osoitettu kaikille jäsenvaltioille.
Tehty Brysselissä 31 päivänä heinäkuuta 1986.

Labels: 17
0
3
6
18